stanford-oval/wikipedia huggingface dataset:
סורת אל-ג'את'יה
תוכן הסורה

פסוק 1 מורכב מצירוף של שתי האותיות הערביות חא. מים (حم).
פסוקים 2–15 נותנים דוגמאות לאותותיו של האל.
פסוק 16 מדבר על בני ישראל, על כך שהם קיבלו את התורה, ועל שאללה העדיף אותם על פני כל העולם.
פסוק 17 הוא מעין אזהרה מפני יום הדין.
בפסוקים 18–19 נאמר שעל מוחמד ללכת לפי האסלאם, ולא להקשיב לאלו שלא מאמינים בו.
פסוק 18 הוא הפסוק היחיד בקוראן בו מוזכר המושג "שריעה" באופן ישיר.
פסוקים 20–37 עוסקים ביום הדין.
הערות שוליים

↑  הקוראן / אלמוני/ת / צבי חיים הרמן רקנדורף - פרויקט בן־יהודה, באתר benyehuda.org
↑  Surah Al-Jathiyah [45], Surah Al-Jathiyah [45] (באנגלית)
↑  TheLastDialogue, Surah Al Jathiyah Summary, The Last Dialogue, ‏7 במרץ 2020 (באנגלית)
↑  Surah Al-Jathiyah 45:1-11 - Towards Understanding the Quran - Quran Translation Commentary - Tafheem ul Quran, www.islamicstudies.info
↑  Surah al-Jathiya, Chapter 45, Verses 1 - 22, Al-Islam.org, ‏24 בינואר 2014 (באנגלית)
↑  The Study Quran: A New Translation and Commentary, כרך 16, עמ' 1219
↑  Al - Quran Tafsir | Tafsir Ibn Kathir- Surah45.Al-Jathiya, Ayaat16To20 | Alim, www.alim.org (באנגלית)
↑  Sura al-Jathiya, WikiShia (באנגלית)
↑  The Return of the Sacred to Politics as a Constitutional Law The Case of the Shari'atization of Politics in Islamic Civilization, 2008, עמ' 96
↑  The Study Quran: A New Translation and Commentary, עמ' 1215
| 0 | 1 | 2 |
| --- | --- | --- |
| הסורה הקודמת: סורת א-דח'אן | הקוראן | הסורה הבאה: סורת אל-אחקאף |
| הסורה הקודמת: סורת א-דח'אן | סורה 45 | הסורה הבאה: סורת אל-אחקאף |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987008877331005171  LCCN: n2012047883  SUDOC: 241153565  TDVİA: casiye-suresi  VIAF: 255360688   WorldCat (עם VIAF): 255360688
סולם

ערך זה עוסק בכלי לטיפוס. אם התכוונתם למשמעות אחרת, ראו .
סולם בסיסי
סולם לגג הבניין
סולם (בניקוד: סֻלָּם) הוא כלי המשמש לטיפוס לגובה.
מבנה

לסולם מבנה בסיסי של שלבּים־שלבּים (בעברית גם שליבות מן שְׁלִיבָה או חֲווָקים מן חָווָק) המוחזקים בין שני מוטות אופקיים זה לזה ומאונכים לקרקע. הוא עשוי מחומרים חזקים המסוגלים לשאת משקל אדם, כגון מתכת, פלסטיק או עץ.
את הסולמות משעינים על הקיר, או מעגנים אליו, כשסוג נוסף של סולמות אינו אלא שני סולמות הנשענים זה על זה.
מבנה > סולם חבלים

סולם חבלים הוא סולם שחלקיו השונים עשויים לא מחומר קשיח אלא מחבל (לעיתים יש בפרקים חיזוקי מתכת). הוא קל משקל וניתן לקיפול, ועל כן נוח להובילו ממקום למקום ולאחסנו, ובשל גמישותו נוח להתקינו באתרים שבהם המשטח האנכי שעליו מטפסים איננו חלק אלא קמור (לדומה – קיר סלע). עם זאת, כדי להשתמש בו על המטפס להשקיע עוד מאמץ ומיומנות, שכן הוא נוטה להתנועע בעת הטיפוס עליו. יש סולמות חבלים ששלביהם עשויים מחומר קשיח.
סולם החבלים נוח ומשמש לרוב בטיולים ובמחנאות, בפעילויות צבאיות וכן בפעולות חילוץ והצלה.
מבנה > סולם במשחק

סולמות משמשים גם למשחק ילדים בגני שעשועים. בדרך כלל לשלביהם פרופיל מעוגל למניעת פציעות, בניגוד לשלביהם של סולמות העבודה, שהם בעלי פרופיל מלבני.
מבנה > ברכבי הצלה

ברכב מכבי אש מותקן סולם, ובעזרתו הכבאים מגיעים לקומות העליונות בבניין בוער אם לא ניתן להגיע אליהן דרך המדרגות הפנימיות. לעיתים הסולם מורכב על צריח מסתובב בגג המשאית של מכבי האש, והשליטה עליו יכולה להיעשות משני מרכזי פיקוד – מהמשאית עצמה או מקצהו העליון של הסולם (סלסילה). לאורך סולם הכבאים מורכב צינור מים.
אף כי הסולם משמש לעלייה ולירידה, הוא נתפס ככלי לעלייה. למשל במשחק הלוח "סולמות ונחשים", הסולמות מציינים את העלייה, בעוד שהנחשים (או החבלים) מסמלים את הירידה.
מבנה > בטיחות ופציעות

בשל החשש מנפילות העבודה בסולם דורשת ניסיון ומיומנות, ומעל גובה של 2 מ' נדרש גם אישור עבודה בגובה.
התאונות משימוש בסולם יכולות לקרות בשל מספר סיבות:
חוסר ייצוב - הישענות על אלמנט שאינו חזק דיו לשאת את כובד הסולם והאדם שעליו, או הטיית גוף מחוץ למרכז הכובד של הסולם מה שעשוי להביא להתהפכות בשל אפקט המנוף.
שבירה - העמסת משקל יתר יחסית לחוזקו של הסולם (מושפע מסוג החומר שהסולם בנוי ממנו או מזווית הפריסה שלו).
סגירת רגליים - בסולמות דו רגליים שינוי שיווי המשקל עשוי להביא את הרגליים להיסגר זו על זו ולנפילת הסולם.
גלריה

סולם
ילדים מטפסים על מתקן הסולמות במושב צופית
סולם חבלים
הערות שוליים

↑  תקנות הבטיחות בעבודה (עבודה בגובה), תשס"ז-2007, באתר נבו
| --- | --- |
בקרת זהויות :  NLI: 987007550694205171  GND: 4167318-9  LCCN: sh85073884  NARA: 10663859  NKC: ph490133
סירקל צ'ארט

| --- | --- |

 סוג:  מצעד מוזיקה 
 תקופת הפעילות:  23 בפברואר 2010 – הווה (14 שנים) 
 circlechart.kr
 
סירקל צ'ארט (באנגלית: Circle Chart; לשעבר Gaon) הוא אתר אינטרנט שהושק על ידי איגוד תעשיית ההקלטות הדרום קוריאני ובחסות משרד התרבות, הספורט והתיירות בדרום קוריאה, במטרה ליצור מצעדי פזמונים לאומיים לקוריאה הדרומית, בדומה למצעדי הבילבורד של ארצות הברית, ולמצעדי אוריקון של יפן. אתר האינטרנט הושק רשמית ב-23 בפברואר 2010.
מצעדי פזמונים

לכל המצעדים יש דירוג של טופ 100. עד אמצע 2014, ומ-2018 עד היום, למצעדי הדיגיטל, הסטרימינג, ההורדות הדיגיטליות והקריוקי יש דירוג של טופ 200.
| שם מצעד | סוג מצעד | מתודולוגיה | הערות |
| --- | --- | --- | --- |
| מצעד האלבומים (אנ') | כל המוזיקה | מכירות פיזיות | מדרג את האלבומים הנמכרים ביותר |
| מצעד השירים הדיגיטליים (אנ') | כל המוזיקה | הורדות דיגיטליות + סטרימינג + מוזיקת רקע (רשימות השמעה) | מדרג את השירים הנמכרים ביותר |
| מצעד ההורדות הדיגיטליות | כל המוזיקה | הורדות (רשימות השמעה) | מדרג את מכירות ההורדות הדיגיטליות; אחד משלושת הרכיבים של מצעד השירים הדיגיטליים |
| מצעד הסטרימינג | כל המוזיקה | סטרימינג (רשימות השמעה) | מדרג סטרימינג מחנויות מוזיקה דיגיטלית; אחד משלושת הרכיבים של מצעד השירים הדיגיטליים |
| מצעד BGM | כל המוזיקה | מוזיקת רקע (רשימות השמעה) | מדרג מכירות מוזיקת רקע; אחד משלושת הרכיבים של מצעד השירים הדיגיטליים |
| מצעד הטלפונים הניידים | רינגטון | רינגטונים וצלצולים | מדרג מכירות רינגטונים לטלפונים ניידים |
| מצעד הטלפונים הניידים | צלצולים | רינגטונים וצלצולים | מדרג מכירות צלצולים לטלפונים ניידים |
| מצעד הקריוקי | כל המוזיקה | קריוקי | מדרג שירי הקריוקי המושמעים ביותר |
| מצעד האלבומים הקמעונאיים | כל המוזיקה | מכירות פיזיות | מדרג את האלבומים הנמכרים ביותר בחנות קמעונאית |
תארים על סך מכירות והשמעות > אלבומים

| תארים> פלטינה | תארים> 2× פלטינה | תארים> 3× פלטינה | תארים> מיליון | תארים> 2× מיליון |
| --- | --- | --- | --- | --- |
| 250,000 | 500,000 | 750,000 | 1,000,000 | 2,000,000 |
תארים על סך מכירות והשמעות > הורדות דיגיטליות

| תארים> פלטינה | תארים> 2× פלטינה | תארים> 3× פלטינה | תארים> יהלום |
| --- | --- | --- | --- |
| 2,500,000 | 5,000,000 | 7,500,000 | 10,000,000 |
תארים על סך מכירות והשמעות > סטרימינג

| תארים> פלטינה | תארים> 2× פלטינה | תארים> 3× פלטינה | תארים> מיליארד |
| --- | --- | --- | --- |
| 100,000,000 | 200,000,000 | 300,000,000 | 1,000,000,000 |
ביאורים

↑  במכירות אלבומים גבוהות יותר, ניתן להעניק תואר מיליון גדול יותר (למשל 3× מיליון)
↑  בהשמעות גבוהות יותר, ניתן להעניק תואר פלטינה גבוה יותר (עד ל-9× פלטינה)
הערות שוליים

↑  Han, Sang-hee (23 בפברואר 2010). "Korea Launches First Official Music Charts Gaon". The Korea Times. The Korea Times. אורכב מ-המקור ב-2010-08-04. נבדק ב-2010-11-24. {{cite web}}:  (עזרה)
↑  Seung-hun, Kang (23 בפברואר 2010). "Korea launches integrated K-pop music chart 'Gaon'". 10 Asia. ארכיון מ-2018-07-12. נבדק ב-27 באפריל 2012. {{cite news}}:  (עזרה)
1 2 3  "Gaon Certification". Gaon Music Chart (בקוריאנית). Korea Music Content Association. ארכיון מ-2019-09-27. נבדק ב-10 במאי 2018. {{cite web}}:  (עזרה)
1 2 3  "Notice: GAON Certification". Gaon Music Chart (בקוריאנית). Korea Music Content Association. 20 באפריל 2018. ארכיון מ-2018-07-01. נבדק ב-10 במאי 2018. {{cite web}}:  (עזרה)
| מצעדי מוזיקה |
| --- | --- | --- |
| אפריקה | דרום אפריקה • המזרח התיכון וצפון אפריקה • ניגריה |  |
| אסיה | אינדונזיה • הודו • הונג קונג • המזרח התיכון וצפון אפריקה • הפיליפינים • וייטנאם • טאיוואן • יפן • ישראל • לבנון • סין • פקיסטן • קוריאה הדרומית • תאילנד |  |
| אירופה | אוסטריה • אוקראינה • איטליה • אירלנד • אסטוניה • בלגיה • גרמניה • דנמרק • הולנד (הולנד טופ 40 • מצעדי הולנד) • הונגריה • הממלכה המאוחדת • טורקיה • יוון • ליטא • נורווגיה • סלובניה • סלובקיה • ספרד • פולין • פורטוגל • פינלנד • צ'כיה • צרפת • קפריסין • קרואטיה (שירי קרואטיה • טופ ליסטה) • רומניה • רוסיה • שוודיה • שווייץ |  |
| אמריקה הצפונית | ארצות הברית • מקסיקו (איירפליי • שירי מקסיקו • טופ 100 • מוניטור לטינו) • קנדה |  |
| אוקיאניה | אוסטרליה • ניו זילנד |  |
| אמריקה הדרומית | ארגנטינה • ברזיל (טופ 100 ברזיל • שירי ברזיל • ברזיל הוט 100) • ונצואלה • סורינאם • פרגוואי • פרו • קולומביה |  |
| אמריקה המרכזית | אמריקה המרכזית • הונדורס • קוסטה ריקה |  |
סורת אל-חג'

| --- | --- |

שם ומספר הסורה בערבית
 שם מתורגם:  סורת העלייה לרגל
 מספר הסורה:  22
 מספר פסוקים:  78
 מיקום:  אל מדינה
 ויקיטקסט:  סורת אל-חג' (תרגום רקנדורף)
 → סורת אל-אנביאא'סורת אל-מואמנון ←
סורת אל-חג' (בערבית: سورة الحج, "העלייה לרגל" או "החג'") היא הסורה ה-22 בקוראן. הסונה מונה 78 פסוקים, ושמה נגזר מפסוק 27.
תוכן הסורה

חלק מפרשני הקוראן מחלקים את הסורה לפי פסוקים כלהלן:
פסוקים 1–2 מדגישים את החשיבות שביראת האל.
פסוקים 3–24 מונים מספר סוגים של אנשים.
פסוקים 25–37 עוסקים בחג'.
פסוקים 38–66 מתארים את תמיכתו לכאורה של אללה במוסלמים.
פסוקים 67–78 מדברים על היחס בין המוסלמים לבין הלא מוסלמים.
הערות שוליים

↑  TheLastDialogue, Surah Al Hajj Summary, The Last Dialogue, ‏6 במרץ 2020 (באנגלית)
↑  Sura al-Hajj, WikiShia (באנגלית)
| 0 | 1 | 2 |
| --- | --- | --- |
| הסורה הקודמת: סורת אל-אנביאא' | הקוראן | הסורה הבאה: סורת אל-מואמנון |
| הסורה הקודמת: סורת אל-אנביאא' | סורה 22 | הסורה הבאה: סורת אל-מואמנון |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  NLI: 987009461576205171  GND: 1297140842  LCCN: n93067600  SUDOC: 241037549  TDVİA: hac-suresi  VIAF: 183557849   WorldCat (עם VIAF): 183557849
סורת אל-ג'ן

| --- | --- |

שם ומספר הסורה בערבית
 שם מתורגם:  סורת השדים
 מספר הסורה:  72
 מספר פסוקים:  28
 מיקום:  מכה
 ויקיטקסט:  אל-ג'ן (תרגום רקנדורף)
 → סורת נוחסורת אל-מזמל ←
סורת אל-גִ'ן (בערבית: سورة الجن), הנקראת בעברית "חזון השדים", היא סורה מספר 72 בקוראן, והיא מונה 18 פסוקים.
הרקע לסורה

לפי חלק מפרשני הקוראן, יום אחד הנביא מוחמד חזר מטאיף, מאוכזב מכך שאנשים שם לא הסכימו לקבל על עצמם את האסלאם. הוא החל לקרוא את הקוראן במקום המכונה "עמק השדים", וקבוצה של שדים שהקשיבו לו החליטו להתאסלם ולהזמין שדים נוספים אל האסלאם.
לפי עבדאללה אבן מסעוד, באחד הלילות הנביא נעלם לזמן מה, וכאשר הוא חזר הוא סיפר לחבריו שאחד מהשדים הזמין אותו לקרוא להם את הקוראן, ולכן הוא הלך אליהם והקריא להם.
לפי עבדאללה אבן עבאס, קבוצה של שדים יצאו לכאורה לחפש את הסיבה שבגלל הם הפסיקו לקבל מידע מעולמות עליונים, וכשהם ראו ושמעו את מוחמד קורא קוראן, הם הסיקו לכאורה שזאת הסיבה.
הערות שוליים

↑  הקוראן סורה 72 (תרגום רקנדורף) – ויקיטקסט, באתר wikisource.org
↑  Sura al-Jinn, WikiShia (באנגלית)
| 0 | 1 | 2 |
| --- | --- | --- |
| הסורה הקודמת: סורת נוח | הקוראן | הסורה הבאה: סורת אל-מוזמיל |
| הסורה הקודמת: סורת נוח | סורה 72 | הסורה הבאה: סורת אל-מוזמיל |
 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114
| --- | --- |
בקרת זהויות :  GND: 4846449-1  LCCN: n97835064  SUDOC: 241157706  TDVİA: cin-suresi  VIAF: 181156236   WorldCat (עם VIAF): 181156236
סטיב סימור

סטיבן "סטיב" אנדרו סימור-כהן (באנגלית: Stephen "Steve" Andrew Seymour-Cohen; ‏4 באוקטובר 1920 - 18 ביוני 1973) היה אתלט יהודי-אמריקאי, סגן אלוף אולימפי (לונדון 1948) ו-3 פעמים אלוף ארצות הברית (1947, 1948 ו-1950) בהטלת כידון.
ביוגרפיה

סימור נולד בניו יורק.
ביוגרפיה > שיאן ארצות הברית

בעת שרותו הצבאי במזרח התיכון, בתחרות שנערכה באיסטנבול, טורקיה ב-30 בספטמבר 1945 סיים סימור במקום רביעי בהטלת כידון בשיא ארצות הברית חדש של 71.72 מטר.
באליפות ארצות הברית שנערכה בלינקולן ב-5 ביולי 1947 זכה סימור במדליית זהב בהטלת כידון בשיא אמריקאי חדש של 75.84 מטר. שנה לאחר מכן הוא הגן על תוארו בתוצאה של 70.23 מטר.
ביוגרפיה > מדליית כסף אולימפית

באולימפיאדת לונדון (1948) זכה סימור במדליית כסף בהטלת כידון בתוצאה של 67.56 מטר, אחרי טפיו ראוטברה מפינלנד (69.77 מטר) ולפני יוז'ף וארסגי מהונגריה (67.03 מטר).
באליפות ארצות הברית שנערכה בשנת 1950 זכה סימור בפעם השלישית במדליית זהב בהטלת כידון בתוצאה של 69.76 מטר.
במשחקים הפאן אמריקאיים שנערכו בבואנוס איירס, ארגנטינה בשנת 1951 זכה סימור במדליית כסף בהטלת כידון בתוצאה של 67.08 מטר, אחרי ריקרדו הבר (68.08 מטר) ולפני הורסט וולטר (66.33 מטר), שניהם מארגנטינה.
במבחנים האמריקאים לאולימפיאדת מלבורן (1956) סיים סימור בהטלת כידון במקום שישי בתוצאה של 65.89 מטר ולא נבחר למשלחת האמריקאית למשחקים האולימפיים.
בתחרות שנערכה באל מונטה, קליפורניה ב-1 באוגוסט 1958 קבע סימור בהטלת כידון שיא אישי חדש של 76.53 מטר.
שיאים אישיים

הטלת כידון: 76.53 מטר (1958)
הערות שוליים

1 2 3 4  סטיב סימור, באתר Track and Field Statistics (באנגלית)
סטושי טג'ירי

זהו שם יפני; שם המשפחה הוא .
| --- | --- |
אין תמונה חופשית
 לידה:  28 באוגוסט 1965 (בן 59) סטגיאה, טוקיו, יפן 
 מדינה:  יפן יפן
 מקום מגורים:  Machida 
 השכלה:  National Institute of Technology, Tokyo College 
 תקופת הפעילות:  מ-1989 
 מעסיק:  Game Freak 
 פרסים והוקרה:  CEDEC Awards - Special Award (2011) 
 
סטושי טג'ירי (ביפנית: 田尻 智; נולד ב-28 באוגוסט 1965) הוא מתכנן משחקי מחשב יפני, שהתפרסם בעקבות יצירת משחק הווידאו "פוקימון".
ביוגרפיה

סטושי טג'ירי נולד בשנת 1965 למשפחה יפנית. בגיל צעיר נהנה מיופיים של היערות, ונהג לאסוף ולהחליף חרקים כדי להשלים את אוסף החרקים שלו. בנוסף נהג לשחק במשחקי וידאו, ובבגרותו עבד כבוחן של משחקי וידאו עבור מגזינים.
בשנת 1982 החליט סטושי, יחד עם כמה מחבריו, לייסד את "GameFreak" - מגזין לסיקור משחקי וידאו חדשים וספרי קומיקס. כשגברה הפופולריות של "GameFreak", הוציא סטושי לאור שני ספרים: "CAP Land" ו-"Catch 'em all CAP land". במהלך שנות ה-80 של המאה העשרים החליטו אנשי הצוות של מגזין "GameFreak" לפתח משחקי וידאו בעצמם, ועברו ממשרדם בעל החדר האחד למגדלי נינטנדו ביפן. הם פיתחו משחקי וידאו כדוגמת "הביצה של יושי" ("Yoshi's Egg"), שיצא בארצות הברית תחת השם Yoshi ובאירופה תחת השם "Mario and Yoshi".
בשנת 1991, עם הופעת קונסולת הגיים בוי, דמיין לעצמו סטושי משחק ללכידת ואיסוף מפלצות, המבוסס על החרקים אותם נהג לאסוף בילדותו. כך החל לפתח את משחק הווידאו פוקימון. הוא הוסיף שכבות של דמויות גיבורי על לגיבורי המשחק. את רעיון ההחלפה שלהם הגה סטושי כאשר ראה שני ילדים משחקים בקונסולת הגיים בוי זה לצד זה. יחד עם שיגרו מיאמוטו, היוצר של "סופר מריו", הם פיתחו את טכנולוגיית הלינק, אשר עדיין משתמשים בה כיום. עם הגיעו של האישור מחברת נינטנדו, החלו סטושי וצוותו בפיתוח המשחק, שערך 5 שנים, הזמן הארוך ביותר בהיסטוריה של נינטנדו בפיתוח משחקים. בעקבות המשחק הראשון הופיעו משחקים נוספים, סדרת טלוויזיה וסרטים.
סטורן INT-21

סטורן INT-21 (באנגלית: Saturn INT-21) הוא משגר לוויינים וחלליות רב שלבי בעל מנוע דלק נוזלי ממשפחת משגרי סטורן, אשר שימש את נאס"א לשיגור יחיד, שיגור תחנת החלל סקיילאב.
המשגר היה מבוסס על הסטורן 5, ושני השלבים הראשונים משותפים לשניהם (S-II ו-S-IC). השלב השלישי, S-IVB, שבתוכנית אפולו שימש לשיגור חלליות אפולו מכדור הארץ לירח, עבר הסבה להיות מעבדת חלל. מכלי הדלק הריקים הוסבו למעבדות ושטחי מחיה לאסטרונאוטים.
המשגר היה אמור לשגר מספר תחנות חלל אמריקאיות, ותוכנן שיגור "סקיילאב B" אך הוא בוטל בגלל העברת כספים לתוכנית מעבורת החלל. כך שיגורו היחיד של המשגר התרחש בשעה 17:30 ב-14 במאי 1973. 
בשיגור היו מספר בעיות, העיקרית בהן הייתה התפרקות מגן מטאורואידים, מה שגרם להתפרקות אחד משני הפאנלים הסולאריים של התחנה ואי-יכולת הפאנל השני להיפתח כראוי. המגן שימש גם כמגן שמש וחוסרו גרם לטמפרטורות בתחנה לעלות משמעותית. כל הבעיות הללו גרמו לדחיית הגעת האסטרונאוטים לתחנה וליצירת תוכנית תיקון שנמשכה עשרה ימים.
הערות שוליים

↑  Centennial of Flight Commemoration - SkyLab
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
סמסון קהמקר

| --- | --- |
אין תמונה חופשית
 לידה:  12 בפברואר 1927 הודו
 פטירה:  6 ביולי 2007 (בגיל 80)
 סוגה:  מוזיקה קלאסית, מוזיקת פופ, מוזיקת עולם
 כלי נגינה:  כינור
 
סמסון קהמקר (12 בפברואר 1927 – 6 ביולי 2007), היה מוזיקאי וכנר ישראלי, חבר להקת הברירה הטבעית.
קהמקר נולד בהודו שם ניגן מוזיקה קלאסית, הקליט מוזיקה לסרטים ומחזות, ניגן בקרקס ובהרכבי מוזיקת פופ. עם הגעתו לישראל בסוף שנות ה-70 נפגש עם המוזיקאי שלמה בר והקים איתו את ההרכב הברירה הטבעית.
הלהקה הוציאה ב-1980 את תקליטה "מחכים לסמסון", שהוקלט בהופעה חיה בצוותא והופק על ידי דודו אלהרר. האלבום קיבל את שמו עקב הרגלו של קהמקר לאחר. קהמקר הוציא יחד עם הלהקה 11 אלבומים עד פרישתו ב-2001 עקב מחלה. באותה שנה נערכה לכבודו הופעת פרידה בה השתתפו מוזיקאים שניגנו עימו לאורך השנים ביניהם אהוד בנאי, דוד ד'אור, אתי אנקרי, אהובה עוזרי, מיקה קרני, ומאיר בנאי.
קהמקר השתתף בסרטו הדוקומנטרי של יוסי אשדות, הריקוד האחרון על להקת הברירה הטבעית. הסרט חשף את מצבו הבריאותי והכלכלי הקשה של קהמקר, שנאלץ לקטוע את רגלו עקב מחלת הסוכרת. קהמקר היה ידוע כאדם אינטליגנטי, בעל חוש הומור ואהבת החיים.
קהמקר נפטר ב-2007 עקב מחלתו באשדוד עיר מגוריו.
סמואל האנמן

| --- | --- |

 לידה:  10 באפריל 1755 מייסן, נסיכות הבוחר מסקסוניה, האימפריה הרומית הקדושה 
 פטירה:  2 ביולי 1843 (בגיל 88) הרובע הראשון לשעבר של פריז, המונרכיה של יולי 
 ענף מדעי:  הומאופתיה 
 מקום מגורים:  בואנוונטורה 
 מקום קבורה:  פר לשז 
 מקום לימודים:  אוניברסיטת ארלנגן-נירנברג 
 מוסדות:  אוניברסיטת לייפציג 
 בן או בת זוג:  Mélanie Hahnemann (1835–ערך בלתי־ידוע)  Johanne Henriette Leopoldine Küchler (1782–1830) 
 מספר צאצאים:  11 
 תרומות עיקריות
 חתימה:   
 
כריסטיאן פרידריך סמואל האנמן (בגרמנית: Christian Friedrich Samuel Hahnemann;‏ 10 באפריל 1755 - 2 ביולי 1843), היה רופא גרמני, אביה המייסד של תורת ההומאופתיה אשר עקרונותיה פורסמו לראשונה בשנת 1796.
סמואל האנמן כפי שצולם בשנת 1841
ביוגרפיה

האנמן נולד בסקסוניה הגרמנית, באימפריה הרומית הקדושה דאז. הוא סיים את לימודי הרפואה ונחשב לבקיא מאוד בממצאי הכימיה בזמנו, ולרוקח מבריק[דרוש מקור]. הוא היה חבר בתנועת הבונים החופשיים ושלט במספר רב של שפות, בהן לטינית ועברית.
בשלב מסוים בחייו מאס בדרך הרפואה המקובלת, שהתבססה באותם ימים על הקזות דם ומתן מסיבי של תרופות כימיות, ומיסד את ההומיאופתיה הקלאסית. דרך ריפוי זאת התבססה על מתן תרופות ורעלנים מדוללים, אשר במינון גבוה היו גורמים למחלה או תסמיניה. את הרעיון המרכזי של ההומאופתיה "דומה בדומה ירפא" תפס האנמן, כאשר בתקופה בה היה נפוץ מאוד השימוש בכינין לריפוי מלריה, האנמן לא הסכים עם הדעה הרפואית הרווחת שהכינין מרפא את המלריה עקב היותו "חומר מכווץ"[דרושה הבהרה].
האנמן עסק בתרגום ספרי רפואה ובאחד מימי עבודתו נתקל בתמונת ההרעלה של כינין והופתע לגלות כי התמונה הראתה תופעה הדומה מאוד בתסמיניה למחלת המלריה שאותה מרפא הכינין עצמו. בעקבות מקרה זה ובאופן לא מקובל, החליט האנמן לצרוך כינין בעצמו למרות היותו בריא והוא הופתע לגלות שהוא מפתח את תסמיני המלריה. תופעה זו גרמה להאנמן לחשוב שהכינין מסוגל לרפא את מלריה בזכות יכולתו לגרום לתסמינים דומים אצל אנשים בריאים[דרושה הבהרה] וכך החל תהליך ארוך של "פרובינג" - לקיחה של חומרים רפואיים על ידו ועל ידי תלמידיו ורשימת כל הסימפטומים שהם יוצרים והוצאת ספרים שאיגדו את המידע שנאסף ונקראו "חומרים רפואיים טהורים".
את עקרונות השיטה ניסח האנמן בספרו "האורגנון", אשר המהדורה השישית שלו, שיצאה לאחר מותו של האנמן בשנת 1843, ממשיכה להיות אבן היסוד של ההומיאופתיה הקלאסית עד ימינו.
ספרות שווייצרית

הספרות השווייצרית היא כינוי מכליל לכמה ספרויות בשפות שונות, הנכתבות בשווייץ. כארבע שפותיה של מדינה זו, כך ניתן לחלק את הספרות השווייצרית לספרות בשפות גרמנית, צרפתית, איטלקית ורטו-רומאנית. על אף חלוקה זו, מאוחדים כל סופריה של שווייץ באיגוד אחד.
הספרות השווייצרית בשפה הגרמנית

הספרות של המרחב השווייצרי הדובר גרמנית היא, בדומה לספרות האוסטרית, יותר תולדה של חלוקה גאוגרפית מאשר מרחב ספרותי עצמאי. הסופרים השווייצרים הכותבים בגרמנית משתייכים למרחב התרבותי של גרמניה ובכך גם לספרות הגרמנית.
כבר בימי הביניים הייתה עשייה ספרותית במנזרים השונים ברחבי שווייץ. במנזר מורי נוצר בשנת 1250 מחזה חג הפסחא הראשון בשפה הגרמנית. מעט מאוחר יותר נכתב מחזה חג המולד הראשון בסנט גאלן. בציריך ובמקומות אחרים נכתבה שירה בארמונות האצילים.
במאה השש עשרה כתב אגידיוס טשודי את הכרוניקה השווייצרית. יצירה זו שימשה למחזאי והמשורר הגרמני פרידריך שילר כבסיס למחזהו "וילהלם טל".
אף שהספרות השווייצרית בשפה הגרמנית עמדה תמיד בצלו של המרחב הספרותי הפאן-גרמני, הרי שכמה מיצירותיה הצליחו להתפרסם בכל המרחב הדובר גרמנית, ביניהן עבודותיהם של גוטפריד קלר ("היינריך הירוק"), ירמיאס גוטהלף, פרידריך דירנמט, המשורר קונרד פרדיננד מאייר והמחזאי מקס פריש ("שטילר", "הומו פאבר"). שני סופרים שווייצרים, קרל שפיטלר והרמן הסה (שהיה גרמני-שווייצרי), היו בין הזוכים בפרס נובל לספרות. ספרי "היידי בת ההרים" מאת יוהנה ספירי מן המאה התשע עשרה הם בין הספרים הנמכרים ביותר בכל העולם בכל הזמנים, לאחר ספריה של אגתה כריסטי.
הספרות השווייצרית בשפה הגרמנית > שפתה

בשווייץ הגרמנית דוברים רוב התושבים בעגות אלמאניות שונות, הנחשבות ביחד כגרמנית שווייצרית. אלא ששפת הכתיבה היא כמעט תמיד גרמנית תקנית, הנקראת "גרמנית שווייצרית גבוהה".
גל ראשון של כתיבה בעגות הדיבור התרחש סביב שנת 1900 בהשפעתו של איש הספרות המשפיע אוטו פון גריירץ. גל ממושך זה התבטא מאוחר יותר גם בשימוש בעגות של גרמנית שווייצרית בקולנוע, כחלק מתפיסה לאומית מתגוננת.
גל שני של שימוש בעגות הדיבור בעשייה התרבותית - בספרות, בשירה ובזמר הפופולרי - התחיל בשנות השישים בהשפעת זמרים פופולריים.
הספרות השווייצרית בשפה הצרפתית

בין היוצרים השווייצרים בשפה הצרפתית המשוררים פיליפ ז'קוטה וסופרים כמו שארל פרדינאן רמוז. ז'אן-ז'אק רוסו הוא במקור משווייץ בת ימינו. ביתה של מאדאם דה סטאל בקופה היה במאה השמונה עשרה אחד המרכזים הספרותיים של אירופה כולה.
סורת אל-חג'ר

| --- | --- |

שם ומספר הסורה בערבית
 שם מתורגם:  סורת אל-חִג'ר
 מספר הסורה:  15
 מספר פסוקים:  99
 מיקום:  מכה
 ויקיטקסט:  סורת אל-חִג'ר (תרגום רקנדורף)
 → סורת אבראהיםסורת א-נחל ←
סורת אל-חג'ר (בערבית: سورة الحجر) היא הסורה ה-15 בקוראן.
הסורה מונה 99 פסוקים, ושמה נגזר מהפסוק ה-80 בה, שם מוזכר מדאאן סאלח בשמו "אל-חג'ר", שמשמעותו "המסולע".
תוכן הסורה

פסוקים 1–5 טוענים כי אלו שזלזלו במוחמד ולעגו לו, עתידים להתחרט על כך כשהם יראו את העונש שאללה הכין להם. פסוקים 6–9 עונים לאנשים שטענו שמוחמד משוגע, ודוחים את הטענה הזאת. פסוקים 10–48 מתעמקים בסיבות שלכאורה גורמות לאנשים לזלזל בנביאים ולדחות אותם, בעוד פסוקים 49–84 מתעמקים באופי העונש שאללה הכין להם. פסוקים 85–99 מורים למוסלמים כיצד לנהוג עם אלו שדחו את מוחמד וזלזלו בו. בין היתר, סורה זו מזכירה גם את סיפוריהם של אדם, אברהם ולוט, ומזכירה גם אתה השטן ואת המלאכים.
פסוק 9 הוא אחד הפסוקים החשובים בדת האסלאם, שכן המוסלמים מאמינים שפסוק הוא הבטחה אלוהית על כך שהקוראן לא יסולף ולא ישתנה לנצח.